HR Službeni list Europske unije 129

31982R2303



SLUŽBENI LIST EUROPSKE UNIJE 18.08.1982.

UREDBA KOMISIJE (EEZ) br. 2303/82

od 18. kolovoza 1982.

o uvođenju naknadnog nadzora Zajednice nad uvozom određenih čeličnih proizvoda prve faze prerade

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske ekonomske zajednice,

uzimajući u obzir Uredbu Vijeća (EEZ) br. 288/82 od 5. veljače 1982. o zajedničkim pravilima za uvoz (1), a posebno njezine članke 10. i 14.,

uzimajući u obzir Uredbu Vijeća (EEZ) br. 1765/82 od 30. lipnja 1982. o zajedničkim pravilima za uvoz iz zemalja s državnom trgovinom (2), a posebno njezin članak 10.,

nakon savjetovanja u okviru Odbora iz članka 5. obaju gore spomenutih Uredbi,

budući da je uvoz određenih poluga i šipki iz tarifnog podbroja 73.10 ex C Zajedničke carinske tarife i podrijetlom iz trećih zemalja u Zajednicu narastao s 41 950 tona 1980. godine na 43 800 tona 1981.; budući da je uvoz u Belgiju, Francusku, Saveznu Republiku Njemačku i Italiju iznosio 21 141 tonu u prva četiri mjeseca 1982.; budući da je 1981. uvoz ovih proizvoda podrijetlom iz trećih zemalja imao udio od 18,3 % na tržištu Savezne Republike Njemačke, najvećeg tržišta sličnih proizvoda u Zajednici;

budući da je uvoz nekih željeznih ili čeličnih žica iz tarifnog podbroja ex 73.14 Zajedničke carinske tarife i podrijetlom iz trećih zemalja u Belgiju, Francusku, Saveznu Republiku Njemačku i Italiju narastao od 64 994 tone 1981. do 26 352 tone u prva četiri mjeseca 1982.; budući da se tržni udio ovog uvoza u Saveznoj Republici Njemačkoj koja je najveće tržište za slične proizvode u Zajednici povećao s 15,4 % 1981. na 17,6 % 1982.; budući da je u istom razdoblju proizvodnja istovjetnih proizvoda u Saveznoj Republici Njemačkoj pala s 253 887 tona na 66 415 tona;

budući da se uvoz u Zajednicu određenih cijevi s navojima iz tarifnog podbroja 73.18 ex C Zajedničke carinske tarife i podrijetlom iz trećih zemalja povećao s 140 771 tone 1977. na 202 136 tona 1980.; budući da se uvoz u Belgiju, Francusku, Saveznu Republiku Njemačku i Italiju povećao s 111 228 tona 1981. na 59 740 tona u prva četiri mjeseca 1982.; budući da je tržišni udio ovog uvoza u Belgiji, Francuskoj, Saveznoj Republici Njemačkoj i Nizozemskoj narastao s 22,1 % 1979. na 23,8 % 1981.:, budući da je u istom razdoblju proizvodnja istovjetnih proizvoda u Zajednici pala s 1 357 860 tona na 1 025 496 tona;

budući da je uvoz u Zajednicu određenih cijevi četverokutnog ili pravokutnog presjeka iz tarifnog podbroja 73.18 ex C Zajedničke carinske tarife i podrijetlom iz trećih zemalja narastao s 53 612 tona 1977. na 128 646 tona 1980.; budući da je u istom razdoblju potrošnja sličnih proizvoda u Zajednici bila relativno stabilna; budući da je tržišni udio ovih proizvoda uvezenih iz trećih zemalja u Belgiji, Francuskoj, Saveznoj Republici Njemačkoj i Nizozemskoj narastao od 10 % 1978. do 13,1 % 1980.; budući da je proizvodnja sličnih proizvoda u Zajednici pala s 1 644 960 tona 1979. na 1 552 704 tone 1981.;

budući da je uvoz u Zajednicu određenih čavala, pribodnih čavlića, spajalica i sličnih pričvršćivača obuhvaćenih tarifnim podbrojem 73.31 ex B Zajedničke carinske tarife i podrijetlom iz trećih zemalja narastao s 25 383 tone 1977. na 53 555 tona 1980.; budući da se tržišni udio ovog uvoza u Saveznoj Republici Njemačkoj povećao s 40,3 % 1977. na 51,5 % 1981., u Francuskoj s 2,7 % 1977. na 19,2 % u prvom tromjesečju 1982., a u Belgiji s 13,1 % 1981. na 16,5 % u prvom tromjesečju 1982.; budući da je prodaja sličnih proizvoda koje su proizveli proizvođači ove tri države članice na svojim domaćim tržištima pala s 84 624 tona 1977. na 68 322 tone 1981.;

budući da je uvoz u Zajednicu određenih poluga i šipki, kutnih profila, drugih oblika i profila iz tarifnog podbroja 73.15 B V ex c) Zajedničke carinske tarife i podrijetlom iz trećih zemalja narastao s 36 374 tone 1977. na 65 014 tona 1980.; budući da se tržišni udio ovog uvoza u Saveznoj Republici Njemačkoj povećao s 18,3 % 1980. na 20,2 % 1981. dok je u Francuskoj bio relativno stabilan na otprilike 20 %; budući da je proizvodnja sličnih proizvoda u Francuskoj pala s 92 220 tona 1980. na 67 537 tona 1981.;

budući da bi, u ovim okolnostima, uvoz gore navedenih proizvoda mogao prouzročiti štetu proizvođačima sličnih proizvoda iz Zajednice i da je u interesu Zajednice da uvede nadzor Zajednice nad tim uvozom,

DONIJELA JE OVU UREDBU:

Članak 1.

Uvoz sljedećih proizvoda u Zajednicu ovime podliježe naknadnom nadzoru Zajednice.

CCT tarifna oznaka br. Oznake NIMEXE Opis 73.10 C 73.10-30 Poluge i šipke (uključujući stroj za izvlačenje žica) koje su hladno oblikovane ili hladno dovršene, a drugačije nisu obrađivane 73.11 A ex III 73.11-31 Kutni i drugi profili, koji su samo hladno oblikovani ili dovršeni, od kalema za ponovno omatanje, univerzalnih ploča, obruča, traka, listova ili pločica ex 73.14 73.14-21, 41 Željezna ili čelična žica, neizolirana, čiji sadržaj ugljika ne prelazi 0,25 % po težini i s maksimalnom poprečnom dimenzijom od 0-80 mm ili više, nepremazan ili premazan cinkom (uključujući pocinčane) 73.18 ex C 73.18-62, 64, 82 Cijevi s navojima (plinske cijevi), zavarene i ostale zavarene cijevi kružnog presjeka koji ne prelazi 168,3 mm 73.18 ex C 73.18-86, 88 Bešavne ili zavarene cijevi kvadratnog ili pravokutnog presjeka 73.31 ex B 73.31-96 Ostali čavli, pribodni čavlići, spajalice i slični pričvršćivači, hladno prešani od žice 73.15 B V ex c) 73.73-53, 59 Poluge i šipke (uključujući stroj za izvlačenje žica) kutni i ostali profili, samo hladno oblikovani ili hladno dovršeni, drukčije neobrađeni, nehrđajući i otporni na toplinu i ostalo

Članak 2.

Države članice Komisiji svakog mjeseca priopćavaju količine i vrijednost uvoza (izračunatih na temelju CIF cijena), podijeljenog prema oznaci NIMEXE i zemlji podrijetla, najkasnije desetog dana drugog mjeseca koji slijedi iza dotičnog mjeseca.

Članak 3.

Prilog II. Uredbi (EEZ) br. 288/82 mijenja se umetanjem CCT tarifnih brojeva i NIMEXE oznaka proizvoda navedenih u članku 1., i navodom (+) u stupcu naslovljenom „EUR”.

Članak 4.

Ova Uredba stupa na snagu 1. rujna 1982.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 18. kolovoza 1982. Za Komisiju Étienne DAVIGNON Potpredsjednik

(1) SL L 35, 9.2.1982., str. 1.

(2) SL L 195, 5.7.1982., str. 1.